న్యూఢిల్లీ: సహారా గ్రూప్నకు దెబ్బ మీద దెబ్బ పడుతోంది. 2012-13 ఆర్థిక సంవత్సరానికి సహారా యాంబీ వాలీ లిమిటెడ్ (ఎవిఎల్)కు సంబంధించిన రూ.48,000 కోట్ల ఆదాయాన్ని లెక్కల్లో చూపనందుకు రూ.24,646 కోట్లు పన్ను, పెనాల్టీగా చెల్లించాలని ఐటి శాఖ నోటీసులు జారీ చేసింది. ఈ కాలానికి కొన్ని కోట్ల రూపాయల నష్టం వచ్చినట్టు ఎవిఎల్ పేర్కొంది. అయితే ఐటి శాఖ జరిపిన ఆడిట్లో ఆ ఆర్థిక సంవత్సరంలో రూ.48,000 కోట్ల ఆదాయం ఆర్జించినట్టు తేలింది. దీంతో రూ.24,646 కోట్ల పన్ను చెల్లించాలని ఈ ఏడాది జనవరిలోనే ఐటి శాఖ నోటీసులు జారీ చేసింది. దాదాపు రూ.34,000 కోట్ల విలువైన యాంబీ వాలీని వేలం వేయాలని సుప్రీం కోర్టు ఆదేశించిన వారం రోజుల్లోనే ఐటి శాఖ నోటీసులు జారీ చేయడం విశేషం.
newdhilly: sahara groopnaku debba meeda debba padutondi. 2012-13 aardhika samvatsaraaniki sahara yambi vali limited (avl)ku sambandhinchina roo.48,000 kotla aadaayaanni lekkallo chuupananduku roo.24,646 kotlu pannu, penaltiga chellinchaalani aiti saakha notisulu jaarii chesindi. ee kaalaaniki konni kotla roopaayala nashtam vachinattu avl perkondi. ayithe aiti saakha jaripina auditlo aa aardhika samvatsaramlo roo.48,000 kotla aadaayam aarjinchinattu telindi. deentho roo.24,646 kotla pannu chellinchaalani ee edaadi janavarilone aiti saakha notisulu jaarii chesindi. daadaapu roo.34,000 kotla viluvaina yambi vaaleeni velam veyalani supreem kortu aadesinchina vaaram rojullone aiti saakha notisulu jaarii cheyadam visesham.